**KÚPNA ZMLUVA a ZMLUVA O DIELO**

**č. .... /OMaVS/2022**

uzavretá podľa § 409 a nasl. a § 536 a nasl. a § 269 ods. 2 zákona č. 513/1991 Zb. Obchodného zákonníka v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Článok I**

**ZMLUVNÉ STRANY**

1. **Kupujúci** **Slovenská republika** zastúpená

**Správou štátnych hmotných rezerv Slovenskej republiky**

Sídlo: Pražská 29, 812 63 Bratislava

Konajúci osobou: Ing. Ján Rudolf, PhD., predseda

IČO: 30 844 363

IČ DPH: SK2020296487

DIČ: 2020296487

Bankové spojenie: Štátna pokladnica

IBAN: SK86 8180 0000 0070 0012 6238

SWIFT: SPSRSKBA

Osoba oprávnená rokovať

vo veciach zmluvných: Mgr. Edita Širillová, riaditeľka odboru majetku

a vnútornej správy (ďalej len „OMaVS“)

technických a realizačných: Ing. Diana Botlová, hlavný štátny radca OMaVS

[diana.botlova@reserves.gov.sk](mailto:diana.botlova@reserves.gov.sk), 02/57278253

„Kupujúci je zdaniteľnou osobou len v rozsahu nákupu a predaja štátnych hmotných rezerv v zmysle § 3 ods. 4 zákona č. 222/2004 Z. z. o dani z pridanej hodnoty v znení neskorších predpisov.“

(ďalej len **„Kupujúci“**)

**a**

1. **Predávajúci:**

Obchodné meno:

Sídlo:

Konajúci osobou:

IČO:

IČ DPH:

DIČ:

Bankové spojenie:

IBAN:

SWIFT:

Osoba oprávnená rokovať vo veciach

zmluvných:

technických a realizačných:

Spoločnosť zapísaná v Obchodnom registri vedenom Okresným súdom **[•]**, oddiel: Sro, vložka č. **[•].**

(ďalej len **„Predávajúci“**)

(Predávajúci a Kupujúci spoločne ako **„zmluvné strany“** a každý z nich samostatne ako **„zmluvná strana“**)

uzavreli túto kúpnu zmluvu a zmluvu o dielo (ďalej len **„Zmluva“**) v nasledovnom znení:

**Článok II**

**ÚVODNÉ USTANOVENIA**

1. Na obstaranie predmetu zákazky bol použitý postup zadávania zákazky podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“). Kupujúci uzatvára túto Zmluvu s Predávajúcim v súlade s výsledkom vyhodnotenia ponúk, na základe ktorého bola ponuka predložená Predávajúcim v dokumente „Návrh na plnenie kritérií“ zo dňa ................, ktorý je neoddeliteľnou súčasťou tejto Zmluvy ako Príloha č. 1 vyhodnotená ako úspešná ponuka.

**Článok III**

**PREDMET ZMLUVY**

1. Predmetom tejto Zmluvy je záväzok Predávajúceho dodať Kupujúcemu tovar špecifikovaný v Prílohe č. 2 tejto Zmluvy (ďalej len „**Tovar**“ alebo **„Predmet kúpy“**), v rozsahu a za podmienok dohodnutých v tejto Zmluve a záväzok Kupujúceho riadne a včas dodaný Tovar od Kupujúceho prevziať a zaplatiť mu zaň kúpnu cenu.
2. Predmetom Zmluvy je aj záväzok Predávajúceho uskutočniť montáž Tovaru, prípadne jeho zapojenie a inštaláciu, ak si to povaha Tovaru vyžaduje, pričom cena za montáž Tovaru je zahrnutá v kúpnej cene.
3. Zmluvné strany sa dohodli, že Predávajúci na svoje náklady zabezpečí dopravu Tovaru na miesto dodania podľa čl. VI Zmluvy a vynesenie tovaru do objektov Kupujúceho podľa jeho pokynov a čl. VI Zmluvy.

**Článok IV**

**KÚPNA CENA**

1. Kúpna cena podľa Zmluvy je stanovená v súlade s § 3 ods. 1 zákona NR SR č. 18/1996 Z. z. o cenách v znení neskorších predpisov (ďalej len „**zákon č. 18/1996 Z. z.**“) a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a v súlade s cenovou ponukou predloženou Predávajúcim v procese verejného obstarávania viažucom sa k uzatvoreniu Zmluvy.
2. Zmluvné strany stanovili kúpnu cenu za Tovar vo výške:

Cena bez DPH: EUR

DPH 20 %: EUR

Cena s DPH: EUR

(slovom: ........ EUR a ......... centov vrátane DPH), (ďalej ako „**Kúpna cena**“).

1. Kúpna cena pokrýva všetky a akékoľvek ekonomicky oprávnené náklady Predávajúceho vynaložené v súvislosti s touto Zmluvou, ako aj prepravné obaly určené na prepravu Tovaru a súvisiace služby špecifikované v čl. III bode 2 a 3 Zmluvy a v prílohe č. 2 Zmluvy.
2. Kúpna cena je záväzná a konečná. Dohodnutú Kúpnu cenu je možné meniť len pri zmene colných a daňových predpisov, a to vždy súlade so zákonom č. 18/1996 Z. z. a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a príslušnými daňovými a colnými predpismi.
3. Predávajúci berie na vedomie, že Kupujúci neposkytuje v súvislosti so Zmluvou zálohu a ani inú formu preddavkov.

**Článok V**

**PLATOBNÉ PODMIENKY**

1. Platba bude realizovaná na základe Predávajúcim vystavenej faktúry po prevzatí Predmetu kúpy a podpísaní montážneho a preberacieho protokolu Kupujúcim. Dohodnutá splatnosť faktúry je 30 dní odo dňa jej doručenia Kupujúcemu. Predávajúci sa zaväzuje doručiť faktúru spolu s dodacím listom na adresu sídla Kupujúceho uvedenú v záhlaví Zmluvy.
2. Faktúra vystavená Predávajúcim musí obsahovať všetky náležitosti podľa § 74 ods. 1 zákona č. 222/2004 Z. z. o dani z  pridanej hodnoty v znení neskorších predpisov. V prípade, ak faktúra nebude obsahovať všetky požadované údaje, Kupujúci je oprávnený bez zaplatenia vrátiť Predávajúcemu faktúru na prepracovanie alebo doplnenie. Vrátením faktúry prestáva plynúť pôvodne dohodnutá lehota splatnosti. Nová lehota splatnosti začne plynúť dňom nasledujúcim po doručení riadne vystavenej faktúry Kupujúcemu.

**Článok VI**

**DODACIE PODMIENKY**

1. Termín dodania Predmetu kúpy je stanovený najneskôr do **120** dní odo dňa nadobudnutia účinnosti Zmluvy.
2. Predávajúci dodá Kupujúcemu Tovar bez vád, spolu s dodacím listom na miesto dodania, ktoré je určené v Prílohe č. 2 Zmluvy.
3. Predávajúci berie na vedomie a zaväzuje sa, že vynesenie Tovaru sa uskutoční za nasledovných podmienok:

* Pri dodaní Tovaru na adresu Pražská 29, 812 63 Bratislava sa Predávajúci zaväzuje vyložiť Tovar na prvé až štvrté nadzemné podlažie s možnosťou použitia výťahu, a rozmiestniť ho podľa pokynov Kupujúceho;
* Pri dodaní Tovaru na adresu Účelové zariadenie Ostré, Radoľa 567, Kysucké Nové Mesto sa Predávajúci zaväzuje vyložiť Tovar na prízemie a prvé nadzemné podlažie bez použitia výťahu a rozmiestniť ho podľa pokynov Kupujúceho.

1. Odovzdanie a prevzatie Tovaru bude vykonané Kupujúcim a Predávajúcim v mieste dodania podľa tohto článku Zmluvy a prílohy č. 2 Zmluvy, a to v čase určenom na základe dohody zmluvných strán.
2. Kupujúci sa zaväzuje pri prevzatí Tovaru skontrolovať podľa dodacieho listu druh a množstvo Tovaru a to, či sa Tovar v celom rozsahu zhoduje a zodpovedá dokumentácii predkladanej vo verejnom obstarávaní a špecifikácii uvedenej v Prílohe č. 2 Zmluvy. Po vykonaní kontroly Kupujúcim podľa predchádzajúcej vety zmluvné strany podpíšu preberací protokol, čím sa považuje Tovar za prevzatý.
3. V prípade, že Kupujúci zistí, že Tovar má vady alebo iné nedostatky, či už množstevné alebo kvalitatívne, uvedené si následne uplatní u Predávajúceho v rámci reklamácie, a to v súlade s čl. VIII Zmluvy.

**Článok VII**

**dojednania v súvislosti  S**

**Montážou Tovaru**

1. Predávajúci je povinný uskutočniť montáž Tovaru, ak si to jeho povaha vyžaduje. Tovar vyžadujúci si montáž je najmä, no nie limitovane, kuchynská linka, batérie, lampa (viď. Príloha č. 2 Zmluvy).
2. Montáž Tovaru bude vykonaná Predávajúcim v mieste dodania, a to v čase od 07:00 hod. do 15:00 hod. počas pracovných dní.
3. Pod montážou Tovaru sa rozumie jeho zmontovanie, inštalácia, uvedenie do plnohodnotnej prevádzky, odvoz obalov a odpadu vrátane poskytnutia všetkých dokladov vzťahujúcich sa k montáži a jeho zápisničné odovzdanie a prevzatie formou montážneho protokolu, a to bez akýchkoľvek technických nedostatkov, vo vlastnom mene a na vlastnú zodpovednosť, pri dodržaní predpísaných kvalitatívnych a technických podmienok.
4. Montáž musí byť zabezpečená v rozsahu podľa predloženého technického nákresu a pri dodržaní stanovených parametrov, platných STN, technologických postupov, všeobecne záväzných technických požiadaviek, platných právnych, prevádzkových a bezpečnostných predpisov, v súlade s rozhodnutiami dotknutých orgánov štátnej správy a samosprávy.
5. Riadne uskutočnenú montáž sa zmluvné strany zaväzujú vzájomne potvrdiť v montážnom protokole o odovzdaní a prevzatí montážnych prác (ďalej len „**Montážny protokol**“). Zmluvné strany sa dohodli, že pri Tovare, na ktorý sa vzťahuje montáž podľa tejto Zmluvy, prechádza nebezpečenstvo škody a vlastnícke právo na Kupujúceho momentom podpísania Montážneho protokolu.
6. V Kúpnej cene sú zahrnuté náklady na všetky a akékoľvek materiály príp. zariadenia, ktoré sú na uskutočnenie úkonu potrebné a vhodné. Všetky tovary, materiály a technológie použité v procese realizácie predmetu Zmluvy musia byť certifikované a v súlade so zákonom o certifikácii a preukázaní zhody výrobkov.
7. Predávajúci sa zaväzuje realizovať montáž tak, aby nedošlo k obmedzeniu užívania budovy, t. j. miesta dodania a okolitých nehnuteľností, resp. na skrátenie obmedzenia na nevyhnutný rozsah. Predávajúci na pracovisku počas realizácie predmetu Zmluvy zabezpečí čistotu a poriadok. V prípade nesplnenia týchto požiadaviek môže Kupujúci na náklady Predávajúceho zabezpečiť poriadok a vzniknuté náklady odúčtovať z konečnej fakturácie.

**Osobitné ustanovenia pre montáž kuchynskej linky:**

1. V súvislosti s montážou kuchynskej linky sa Predávajúci zaväzuje pre Kupujúceho zhotoviť kompletné dielo(tzv. dielo na kľúč).
2. Ak má byť Tovar pripevnený alebo zavesený na stenu, je Predávajúci povinný overiť si vedenie rozvodov predmetných médií, nosnosť stien, materiál steny a prípadné špecifiká, ktoré môžu mať vplyv na realizáciu montáže. O prípadnom zistenom nebezpečenstve je Predávajúci povinný Kupujúceho informovať bez zbytočného odkladu a pri ďalšom postupe sa riadiť jeho pokynmi.
3. Súčasťou montáže sa rozumie aj zapojenie spotrebičov na existujúce prípojky (plyn, voda, elektrina) v súlade s príslušnými technickými normami. Súčasťou montáže kuchynského drezu je aj jeho napojenie na odpad.

**Článok VIII**

**VADY TOVARU, diela  
ZÁRUČNÁ DOBA**

1. Predávajúci zodpovedá za to, že Predmet kúpy bude dodaný podľa podmienok tejto Zmluvy, bez faktických a právnych vád, že bude mať počas záručnej doby vlastnosti dojednané v tejto Zmluve a bude zodpovedať kvalitatívnym požiadavkám stanoveným v platných normách a výsledku určenému v tejto Zmluve. V prípade ak Predávajúci dodáva Tovar prostredníctvom subdodávateľa, Predávajúci rovnako zodpovedá za vady Tovaru, tak ako je uvedené v predchádzajúcej vete tohto bodu Zmluvy.
2. Predávajúci poskytuje Kupujúcemu záruku na Tovar v trvaní 24 (slovom: dvadsaťštyri) mesiacov. Predávajúci sa zaväzuje dodať Tovar s exspiráciou, ktorá neuplynie pred ukončením poskytovanej záručnej doby.
3. Záručná doba podľa predchádzajúceho bodu začína plynúť odo dňa podpísania preberacieho protokolu Kupujúcim. Ak sa počas záručnej doby vyskytnú vady Tovaru, Kupujúci si uplatní u Predávajúceho písomnú reklamáciu, ku ktorej je Predávajúci povinný písomne vyjadriť sa a navrhnúť spôsob a termín vybavenia reklamácie najneskôr do siedmich (7) pracovných dní odo dňa jej doručenia. Ak sa v tejto lehote Predávajúci k reklamácii nevyjadrí, je zrejmé, že s opodstatnenosťou reklamácie súhlasí a reklamované vady odstráni najneskôr do štrnástich (14) pracovných dní odo dňa doručenia reklamácie, pričom reklamáciu vybaví tak, že za reklamovaný vadný Tovar dodá Kupujúcemu nový Tovar bez vád.
4. Záručná doba na montáž Tovaru je 36 mesiacov a začína plynúť odo dňa odovzdania a prevzatia montážnych prác Kupujúcim na základe Montážneho protokolu.
5. Predávajúci sa zaväzuje začať s odstraňovaním vád a nedorobkov zistených pri preberaní montážnych prác, ktoré neboli dôvodom ich neprevzatia, bezodkladne od uplatnenia písomnej reklamácie Kupujúceho a vady odstráni v čo najkratšom technicky možnom čase. Termín odstránenia vád sa dohodne písomnou formou. V prípade, ak sa Zmluvné strany nedohodnú na termíne odstránenia vád, právo určiť termín odstránenia vád prináleží Kupujúcemu.

**Článok IX**

**Základné práva a povinnosti zmluvných strán**

1. Predávajúci sa zaväzuje pri plnení Zmluvy postupovať s odbornou starostlivosťou, dodržiavať technické normy, príslušné všeobecné záväzné právne predpisy, ako aj podmienky určené v tejto Zmluve. Predávajúci je povinný dodať Predmet kúpy Kupujúcemu v objednanom rozsahu a množstve, v dohodnutom termíne, bez vád a umožniť mu jeho prevzatie.
2. Predávajúci sa ďalej zaväzuje, že súčasťou dodaného Tovaru bude návod na použitie, údržbu a ošetrovanie a podmienky skladovania Tovaru v slovenskom jazyku (ak relevantné), ktoré budú podpísané oprávnenou osobou Predávajúceho. Dokumenty podľa predchádzajúcej vety sa zaväzuje Predávajúci dodať  elektronicky na e-mailovú adresu Kupujúceho uvedenú v záhlaví tejto Zmluvy, a to najneskôr v deň dodávky Tovaru.

1. Predávajúci sa zaväzuje dodržiavať ustanovenia zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov (ďalej len „**Zákon o posudzovaní zhody výrobku**“) a postupovať v súlade s jeho znením s dôrazom na povinnosti dovozcov a distribútorov. Predávajúci sa ďalej zaväzuje označiť Predmet kúpy v slovenskom jazyku a pri označovaní postupovať v súlade s § 24 a § 25 Zákona o posudzovaní zhody výrobku.
2. Predávajúci sa zaväzuje na vlastné náklady zlikvidovať všetok a akýkoľvek odpad vzniknutý v súvislosti so Zmluvou, a to v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov.
3. Predávajúci berie na vedomie, že ak sa naňho alebo na jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o RPVS**“), potom je Predávajúci, ako aj jeho subdodávatelia, povinný/í dodržať túto povinnosť po celú dobu trvania tejto Zmluvy, pričom Predávajúci sa zaväzuje zabezpečiť splnenie tejto povinnosti aj zo strany subdodávateľov.

**Článok X**

**sankcie**

1. V prípade omeškania Predávajúceho s dodaním Predmetu kúpy vzniká Kupujúcemu právo účtovať Predávajúcemu zmluvnú pokutu vo výške 0,05 % z dohodnutej Kúpnej ceny s DPH za nedodané množstvo Predmetu kúpy, a to za každý aj začatý deň omeškania.
2. V prípade omeškania Predávajúceho so zahájením montážnych prác vzniká Kupujúcemu právo účtovať Predávajúcemu zmluvnú pokutu vo výške 20 EUR za každý aj začatý deň omeškania.
3. V prípade omeškania Predávajúceho s odstránením prípadných vád a nedorobkov zistených pri prevzatí montážnych prác alebo vád zistených počas záručnej doby oproti vopred dohodnutému termínu, Kupujúci je oprávnený uplatniť si nárok na zmluvnú pokutu vo výške 20 EUR za každý aj začatý deň omeškania.
4. Uplatnením zmluvných pokút nie je dotknuté právo Kupujúceho na náhradu vzniknutej škody.
5. Zmluvná pokuta je splatná v lehote piatich (5) dní odo dňa doručenia sankčnej faktúry alebo iného dokladu, ktorým bola uplatnená, druhej zmluvnej strane.

**Čl. XI**

**NADOBUDNUTIE VLASTNÍCKEHO PRÁVA**

1. Vlastnícke právo k Predmetu kúpy nadobúda Kupujúci okamihom dodania a podpísania dodacieho listu a preberacieho protokolu.
2. Nebezpečenstvo škody prechádza na Kupujúceho okamihom prevzatia Predmetu kúpy a podpísaním dodacieho listu a preberacieho protokolu, pričom podmienky musia byť splnené kumulatívne.
3. Pri Tovare, v súvislosti s ktorým sa uskutočňuje montáž, sa prechod nebezpečenstva škody a nadobudnutie vlastníctva riadi podľa bodu 5 čl. VII Zmluvy.

**Čl. XII**

**ZÁNIK ZMLUVY**

1. V prípade odstúpenia od Zmluvy je takýto prejav vôle voči druhej zmluvnej strane účinný dňom doručenia písomného oznámenia o odstúpení od Zmluvy. Odstúpením od Zmluvy zanikajú všetky práva a povinnosti zmluvných strán vyplývajúce z tejto Zmluvy, okrem nárokov na náhradu škody, nárokov na zmluvné alebo zákonné sankcie (napr. úrok z omeškania, zmluvná pokuta atď.).
2. Zmluvné strany sú oprávnené okamžite písomne odstúpiť od tejto Zmluvy v prípade, ak druhá zmluvná strana podstatným spôsobom poruší zmluvné povinnosti. Za podstatné porušenie Zmluvy sa považuje najmä, nie však výlučne, zo strany Predávajúceho dodanie Tovaru s vadami (napr. nedodanie Tovaru v množstve a/ alebo špecifikácií uvedenej v čl. III Zmluvy a v Prílohe č. 2).
3. V prípade, ak Kupujúci odstúpi od Zmluvy a Tovar už bol prevzatý Kupujúcim, je Predávajúci povinný do 7 (siedmich) dní odo dňa doručenia odstúpenia od Zmluvy prevziať Tovar od Kupujúceho na náklady Predávajúceho.
4. Kupujúci je oprávnený odstúpiť od tejto Zmluvy aj:
5. ak táto nemala byť uzavretá s dodávateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
6. ak Predávajúci alebo jeho subdodávatelia neboli v čase uzavretia Zmluvy zapísaní v registri partnerov verejného sektora, alebo ak boli vymazaní z registra partnerov verejného sektora.
7. Predávajúci vyhlasuje a zaväzuje sa, že Tovar nebude obsahovať právne vady. V prípade vzniku právnych vád na Tovare alebo jeho časti je Kupujúci oprávnený odstúpiť od tejto Zmluvy a Predávajúci povinný uhradiť Kupujúcemu škodu vzniknutú z titulu plnenia dodávky s právnymi vadami.

**Čl. XIII**

**Subdodávatelia**

1. Predávajúci môže plnenie predmetu tejto Zmluvy zabezpečovať prostredníctvom subdodávateľa/subdodávateľov, ktorých zoznam je uvedený v ponuke Predávajúceho s uvedením nasledovných identifikačných údajov o každom zo subdodávateľa/subdodávateľov:

a) obchodné meno alebo názov,

b) sídlo alebo miesto podnikania,

c) identifikačné číslo (IČO),

d) osoba oprávnená konať za subdodávateľa (meno a priezvisko, adresa pobytu),

e) vecný podiel plnenia Zmluvy (druh a rozsah subdodávky).

1. Predávajúci je oprávnený zmeniť subdodávateľa v priebehu trvania tejto Zmluvy, a to až po písomnom odsúhlasení zmeny subdodávateľa Kupujúcim a v súlade s ustanoveniami zákona o verejnom obstarávaní. Na tento účel je poskytovateľ povinný písomne oznámiť Kupujúcemu zmenu subdodávateľa/subdodávateľov a označiť nového subdodávateľa/subdodávateľov v rozsahu, aký je uvedený v bode 1 tohto článku Zmluvy, najmenej päť (5) pracovných dní pred navrhovaným termínom využitia služieb subdodávateľa.
2. Ak sa na subdodávateľa a/alebo subdodávateľov vzťahuje povinnosť zapisovať sa do registra partnerov verejného sektora podľa zákona o RPVS, potom je/sú subdodávateľ a/alebo subdodávatelia povinný/í dodržať túto povinnosť po celú dobu trvania tejto Zmluvy, pričom Predávajúci sa zaväzuje zabezpečiť splnenie tejto povinnosti aj zo strany všetkých svojich subdodávateľov.
3. Predávajúci je zároveň povinný písomne oznámiť Kupujúcemu akúkoľvek zmenu údajov   
   o subdodávateľovi do dvoch (2) pracovných dní odo dňa, kedy sa o tejto zmene dozvedel.
4. Porušenie povinnosti podľa tohto článku sa považuje za podstatné porušenie tejto Zmluvy.

**Čl. XIV**

**MLČANLIVOSŤ**

1. Všetky informácie, ktoré si zmluvné strany pre splnenie predmetu Zmluvy navzájom poskytli počas predzmluvných rokovaní, pri uzavretí Zmluvy a po uzavretí Zmluvy sa považujú za dôverné a poskytnúť tieto informácie tretej osobe môže zmluvná strana len po predchádzajúcom písomnom súhlase druhej zmluvnej strany. Uvedené informácie sa zaväzuje chrániť ako vlastné, využívať ich len v súvislosti s plnením predmetu Zmluvy, nezneužívať a nesprístupniť ich tretím osobám.
2. Záväzok mlčanlivosti platí aj po ukončení zmluvného vzťahu.
3. Povinnosť Kupujúceho sprístupniť informácie podľa príslušných predpisov nie je týmto ustanovením dotknutá.

**Čl. XIV**

**ZÁVEREČNÉ USTANOVENIA**

1. Doručením akýchkoľvek písomností na základe Zmluvy alebo v súvislosti so Zmluvou sa rozumie doručenie písomností doporučene poštou na adresu uvedenú v záhlaví Zmluvy, alebo osobné doručenie príslušnej zmluvnej strane do podateľne, ak neskôr nebola medzi zmluvnými stranami oznámená iná adresa na doručovanie.
2. Pokiaľ si zmluvná strana, ktorej je písomnosť určená z akýchkoľvek dôvodov písomnosť neprevezme, povinnosť odosielajúcej zmluvnej strany je splnená v 3 deň, odo dňa uloženia poštovej zásielky obsahujúcej písomnosť na pošte, a to bez ohľadu na dôvod, pre ktorý sa ju nepodarilo doručiť. V prípade, ak zmluvná strana odoprie prevziať písomnosť, písomnosť sa považuje za doručenú dňom odopretia prevzatia písomnosti.
3. Na účely Zmluvy sa za písomné oznámenie považuje aj komunikácia elektronickými prostriedkami (e-mail), ktorá umožňuje trvalé zachytenie obsahu komunikácie. V takomto prípade lehota začne plynúť vždy nasledujúci pracovný deň po doručení písomného oznámenia na e-mailovú adresu Predávajúceho ...............@................... , pričom e-mail sa považuje za doručený okamihom doručenia potvrdenia o doručení e-mailovej správy
4. Zmluvné strany berú na vedomie, že táto Zmluva podlieha povinnému zverejneniu v Centrálnom registri zmlúv. Táto Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Zmluvu sa zaväzuje zverejniť Kupujúci   
   a zároveň sa zaväzuje Predávajúceho bezodkladne informovať o dni nadobudnutia účinnosti Zmluvy na   
   e-mailovú adresu: ........@............ .
5. Zmeny alebo dodatky k tejto Zmluve možno uskutočniť spôsobom, ktorý nesmie byť v rozpore s § 18 Zákona o verejnom obstarávaní, a to len písomnými očíslovanými dodatkami k tejto Zmluve, obojstranne riadne podpísanými zmluvnými stranami, inak je zmena či doplnenie neplatné.
6. Práva a povinnosti zmluvných strán výslovne touto Zmluvou neupravené sa riadia príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ostatnými všeobecne záväznými právnymi predpismi Slovenskej republiky.
7. Zmluvné strany a ich zamestnanci sú povinní pri spracúvaní osobných údajov fyzických osôb postupovať v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (GDPR) a zákonom č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon o ochrane osobných údajov“). Spracúvané osobné údaje sú povinní chrániť pred náhodným alebo nezákonným zničením, stratou, zmenou alebo neoprávneným poskytnutím a zachovávať mlčanlivosť o všetkých osobných údajoch, s ktorými prídu do styku v súvislosti s plnením povinností podľa tejto Zmluvy.
8. Zmluvné strany majú zavedenú štandardnú ochranu osobných údajov, ktorá spočíva v prijatí primeraných technických a organizačných opatrení na zabezpečenie spracúvania osobných údajov len na konkrétny účel, minimalizácie množstva získaných osobných údajov a rozsahu ich spracúvania, doby uchovávania a dostupnosti osobných údajov. Kupujúci spracúva osobné údaje v súlade s GDPR, ako aj zákonom o ochrane osobných údajov.
9. Zmena identifikačných údajov zmluvných strán (napr. obchod. mena, sídla a pod.) ako aj zmena čísla účtu sa nebude považovať za zmenu vyžadujúcu si uzavretie dodatku k tejto Zmluve. Zmluvné strany sa ale zaväzujú, že bez zbytočného odkladu budú písomne informovať druhú zmluvnú stranu o takejto prípadnej zmene a o iných skutočnostiach významných pre riadne plnenie tejto Zmluvy.
10. Táto Zmluva je vyhotovená v šiestich (6) rovnopisoch, z ktorých Kupujúci dostane štyri (4) vyhotovenia   
    a Predávajúci dve (2) vyhotovenia tejto Zmluvy.
11. Kupujúci si vyhradzuje právo nezverejňovať podpis/signatúru štatutárneho orgánu nakoľko ju považuje za skutočnosť dôverného charakteru. Predávajúci sa výslovne zaväzuje toto ustanovenie rešpektovať a dodržiavať.
12. Zmluvné strany vyhlasujú a zaväzujú sa, že Zmluvu uzatvárajú slobodne a vážne a že jej obsah považujú za určitý a zrozumiteľný.
13. Neoddeliteľnou súčasťou tejto Zmluvy je Príloha č. 1 – dokument „Návrh na plnenie kritérií“ zo dňa ................ a Príloha č. 2 Špecifikácia Tovaru.

V Bratislave dňa: V ......................... dňa:

Za Kupujúceho: Za Predávajúceho:

................................................................ .................................................................

Ing. Ján Rudolf, PhD.

p r e d s e d a